കെട്ടിടങ്ങള്ക്ക് സബ് രജിസ്ട്രാര് നിശ്ചയിക്കുന്ന വിലയെ അടിസ്ഥാനമാക്കി സ്റ്റാമ്ബ് ഡ്യൂട്ടി തിരുവനന്തപുരം: കൈമാറ്റം രജിസ്റ്റര് ചെയ്യുന്ന കെട്ടിടങ്ങള്ക്ക് സബ് രജിസ്ട്രാര്മാര് നിശ്ചയിക്കുന്ന ധാരണവിലയെ അടിസ്ഥാനമാക്കി സ്റ്റാമ്ബ് ഡ്യൂട്ടി ചുമത്താന് നിര്ദേശം. സബ് രജിസ്ട്രാര്മാരുടെ ധാരണവില പാലിക്കാതെ എന്ജിനീയര്മാര് നിശ്ചയിക്കുന്ന വിലയില് കൈമാറ്റം രജിസ്റ്റര് ചെയ്താല് അണ്ടര് വാേല്വഷന് നടപടികളില് ഉള്പ്പെടുത്തും.സര്വിസിലുള്ളവരും സ്വകാര്യ എന്ജിനീയര്മാരുമാണ് ഇപ്പോള് കെട്ടിടങ്ങള്ക്ക് വില നിശ്ചയിച്ച് സര്ട്ടിഫിക്കറ്റ് നല്കുന്നത്. ഇതില് വ്യാപകമായ കൃത്രിമം നടക്കുന്നതായി കണ്ടെത്തിയതിനെ തുടര്ന്നാണ് വകുപ്പിെന്റ പുതിയ തീരുമാനം. എന്ജിനീയറുടെ സര്ട്ടിഫിക്കറ്റ് മുഖവിലക്ക് എടുക്കേണ്ടതില്ലെന്നും ധാരണവിലയാണോ എന്ജിനീയറുടെ വിലയാണോ കൂടിയത് അതിനെ അടിസ്ഥാനമാക്കി സ്റ്റാമ്ബ് ഡ്യൂട്ടി നിശ്ചയിക്കണമെന്നും കാട്ടി സബ് രജിസ്ട്രാര്മാര് ആധാരം എഴുത്തുകാര്ക്ക് നിര്ദേശം നല്കി. കെട്ടിടങ്ങള്ക്കുള്ള വിലനിര്ണയ സര്ട്ടിഫിക്കറ്റ് നല്കുന്നതില് സ്വകാര്യ എന്ജിനീയര്മാര് വ്യാപകമായ തോതില് വെട്ടിപ്പ് നടത്തുന്നതായി പരിശോധനവിഭാഗം കണ്ടെത്തിയതിനെ തുടര്ന്നാണ് പുതിയ തീരുമാനമെന്ന് ജില്ല രജിസ്ട്രാര് നൈനാന് മാധ്യമത്തോട് പറഞ്ഞു. കെട്ടിടങ്ങള്ക്ക് തദ്ദേശസ്ഥാപനങ്ങള് ഈടാക്കുന്ന കെട്ടിടനികുതിയെ അടിസ്ഥാനമാക്കിയാണ് മുന്കാലങ്ങളില് വില നിശ്ചയിച്ചിരുന്നത്. എന്നാല് അത്തരത്തിലുള്ള വിലനിര്ണയം അശാസ്ത്രീയമാണെന്ന് വ്യാപക പരാതി ഉയര്ന്നതിനെ തുടര്ന്നാണ് വിലനിര്ണയിക്കാന് എന്ജിനീയര്മാരെ ചുമതലപ്പെടുത്തി കഴിഞ്ഞവര്ഷം സര്ക്കാര് ഉത്തരവിറക്കിയത്. കെട്ടിടത്തിെന്റ വിലനിര്ണയത്തിന് എന്ജിനീയര്മാരുടെ സര്ട്ടിഫിക്കറ്റുകള് ഏര്പ്പെടുത്തിയശേഷം കൈമാറ്റം രജിസ്റ്റര് ചെയ്യുന്ന കെട്ടിടങ്ങള്ക്ക് ധാരണവിലയുണ്ടാക്കി അണ്ടര് വാേല്വഷന് നോട്ടീസ് അയക്കാന് സബ് രജിസ്ട്രാര്മാര്ക്ക് കഴിയാതെയായി. ഇത് രജിസ്റ്ററിങ് ഉദ്യോഗസ്ഥര്ക്ക് ബുദ്ധിമുട്ടുണ്ടാക്കിയതിനെ തുടര്ന്നാണ് പുതിയ നീക്കമെന്നും ആക്ഷേപമുണ്ട്. ധാരണവില കണക്കാക്കുമ്ബോള് കെട്ടിടങ്ങള്ക്ക് സ്ക്വയര് ഫീറ്റിന് 1500 രൂപയില് കുറയാതെ വില നിശ്ചയിക്കണമെന്നാണ് വകുപ്പിെന്റ നിര്ദേശം. എന്നാല് കാലപ്പഴക്കമുള്ളതും നിര്മാണം പാതിവഴിയില് നിലച്ചതുമായ കെട്ടിടങ്ങള്ക്ക് ഏതടിസ്ഥാനത്തില് ഇത്രയും വില നിശ്ചയിക്കുമെന്നാണ് കെട്ടിട നിര്മാതാക്കളുടെ സംശയം.